უნივერსიტეტის ღონისძიებების პორტალი

დოკუმენტური ფილმის „მე გადავცურე ენგური“ კინოჩვენება და დისკუსია
2018-12-06 17:00 (Asia/Dubai)
ილიას სახელმწიფო უნივერსიტეტის სამართლის სკოლის ადამიანის უფლებათა მიმართულება აღმოსავლეთ-დასავლეთის მართვის ინსტიტუტის „კანონის უზენაესობის მხარდაჭერა საქართველოში“ (USAID/PROLoG) პროგრამასთან თანამშრომლობით ადამიანის უფლებების სამართლის საუნივერსიტეტო კვირეულის ფარგლებში გეპატიჟებათ ილიას სახელმწიფო უნივერსიტეტის ადამიანის უფლებათა კინოკლუბის კინოჩვენებასა და დისკუსიაზე.
„მე გადავცურე ენგური“ ახალგაზრდა ქართველი რეჟისორის, ანუნა ბუკიას დოკუმენტური ფილმია. ამბავი იმაზე, თუ როგორ აქრობს სახლისა და სიმშვიდის შეგრძნებას ადამიანებისთვის დაღად ქცეული ოკუპაცია.
ფილმში მოთხრობილია ნამდვილი ისტორიები იმ ბარიერებზე, რომელთა გადალახვაც ადამიანებს სახლში, აფხაზეთში, დასაბრუნებლად უწევთ. ზოგი ბარიერი ბუნებრივია, მაგალითად, მდინარე ენგური, ზოგიც – ხელოვნური, მაგალითად, რუსი სამხედროების მიერ შექმნილი მავთულხლართები საოკუპაციო ხაზის გასწვრივ.
ფილმში მთხრობელი თავად რეჟისორია, რომელმაც 4 წლისამ ომში დაკარგა სახლი და ახლა ფარულად ცდილობს მის მოძებნას.
სპიკერი: ანუნა ბუკია, რეჟისორი
მოდერატორი: თამარ კაპანაძე, ილიას სახელმწიფო უნივერსიტეტის სამართლის სკოლის ადამიანის უფლებათა მიმართულების მკვლევარი
დრო: 6 დეკემბერი, 17:00-19:00 საათი
ადგილმდებარეობა: სულხან-საბა ორბელიანის სამკითხველო დარბაზის სამუშაო სივრცე (ი. ჭავჭავაძის გამზ. N32)
ადამიანის უფლებების სამართლის საუნივერსიტეტო კვირეული ყოველწლიურად დეკემბერში იმართება. მისი მიზანი სტუდენტებსა და ახალგაზრდებში ადამიანის უფლებებების პრობლემური საკითხების შესახებ ცოდნის გავრცელება და უნივერსიტეტების თანამშრომლობის გზით ადამიანის უფლებების სამართლის შესახებ იდეათა და მოსაზრებათა აქტიური ურთიერთგაცვლაა.
დამატებითი ინფორმაციისთვის იხილეთ კვირეულის სრული განრიგი.

საუბრები ფსიქიკურ ჯანმრთელობაზე: „როგორ ვმართავთ ფსიქიკურ აშლილობებს?“
2018-12-05 19:00
ილიას სახელმწიფო უნივერსიტეტის პროფესორები ნინო მახაშვილი და ჯანა ჯავახიშვილი აგრძელებენ შეხვედრების ციკლს „საუბრები ფსიქიკურ ჯანმრთელობაზე“.
5 დეკემბერს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება შეხვედრა თემაზე: „როგორ ვმართავთ ფსიქიკურ აშლილობებს?“.
მომხსნებელები ისაუბრებენ ფსიქიკური აშლილობების მართვის თანამედროვე მიდგომებზე, მოდელებსა და მეთოდებზე, კერძოდ, დაავადებების ფარმაკოლოგიურ მკურნალობაზე, ფსიქოლოგიურ თერაპიებზე, ბიოფსიქოსოციალურ მიდგომაზე დაფუძნებული მულტიდისციპლინური გუნდის მუშაობის სპეციფიკაზე, სათემო სერვისების ისეთ ფორმებზე, როგორებიცაა მობილური გუნდები და სხვ. ასევე გაიმართება მსჯელობა საქართველოში დღეისათვის არსებული მკურნალობისა და ფსიქოსოციალური ზრუნვის შესაძლებლობებზე, ფსიქიკური ჯანმრთელობის სერვისებზე, მათ ხელმისაწვდომობაზე, შესაბამის მიღწევებზე, გამოწვევებსა და მათი დაძლევის გზებზე.

დრო: 5 დეკემბერი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საჯარო ლექცია თემაზე: „ცხოველებში გავრცელებული დაავადებები – ლეიშმანიოზი და დემოდეკოზი“
2018-12-05 17:00
ილიას სახელმწიფო უნივერსიტეტში ცხოველთა მონიტორინგის სააგენტოს ინიციატივით მიმდინარეობს საჯარო ლექციების კურსი: „ყველაფერი შინაური ცხოველების შესახებ“.
5 ნოემბერს, 17:00 საათზე, ილიას სახელმწიფო უნივერსიტეტის G106 აუდიტორიაში ლექციას ცხოველთა მონიტორინგის სააგენტოს ექიმი-ვეტერინარი სოსო ბოჭორიშვილი წაიკითხავს ამ კურსის მეხუთე ლექციას თემაზე: „ცხოველებში გავრცელებული დაავადებები – ლეიშმანიოზი და დემოდეკოზი“.
ლექციის ძირითადი თემებია:

ცხოველებში გავრცელებული დაავადებების – ლეიშმანიოზისა და დემოდეკოზის ისტორია და სახეობები;
დემოდეკოზის ფორმები და მათი დიაგნოსტიკა;
დაავადებების გამომწვევი მიზეზები და გადაცემის გზები;
დაავადებათა კონტროლი, პრევენცია და მკურნალობა;
საერთაშორისო ღონისძიებები.

ლექციების კურსი 13 ლექციას მოიცავს. კურსის დასრულების შემდეგ მსმენელებს სერტიფიკატები გადაეცემათ.
დრო: 5 დეკემბერი, 17:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

ლექცია „PR-ის ფსიქოლოგია“
2018-12-05 14:00
5 დეკემბერს, 14:00 საათზე, ილიას სახელმწიფო უნივერსიტეტის E406 აუდიტორიაში ილიაუნის ბიზნესის სკოლის ოთხივე კურსის დაინტერესებულ სტუდენტებს ვიწვევთ „პერიტუს ჯგუფის“ აღმასრულებელი დირექტორის, ნინა პერტენავას ლექციაზე „PR-ის ფსიქოლოგია“.
შეხვედრაზე დასწრების მსურველებმა 4 დეკემბრის 12:00 საათამდე უნდა გაიარონ ელექტრონული რეგისტრაცია.
*პროგრამის „სახელმწიფო სტიპენდიები სტუდენტებს“ ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
შეგახსენებთ, რომ სასტიპენდიო კონკურსის მონაწილეებმა ელექტრონული რეგისტრაციის გარდა უნდა გაიარონ რეგისტრაცია შეხვედრის დაწყებისას და დასრულებისას, რისთვისაც საჭიროა იქონიონ პირადობის დამადასტურებელი მოწმობა.
სტიპენდიის კონკურსში მონაწილეთათვის რეგისტრაციის დაწყების დრო: 13:45 საათი
დრო: 5 დეკემბერი, 14:00 საათი
ადგილმდებარეობა: E406 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი

საჯარო ლექცია და დისკუსია თემაზე: „რა არის და რა არ არის ჟესტური ენა"
2018-12-05 11:00
5 დეკემბერს, 11 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება საჯარო ლექცია და დისკუსია თემაზე: „რა არის და რა არ არის ჟესტური ენა”.
ლექციას გაუძღვება ზაგრების უნივერსიტეტის სრული პროფესორი მარინა მილკოვიჩი.
შეხვედრა განკუთვნილია კომუნიკაციის, ენისა და მეტყველების თერაპიის სფეროსა და ლინგვისტიკაში მომუშავე ადამიანებისათვის, ასევე ამ საკითხებით დაინტერესებული პირებისათვის.
სამუშაო ენა: ინგლისური (თანმიმდევრული ქართული თარგმანით)
დრო: 5 დეკემბერი, 11:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

რატი ამაღლობელის საჯარო ლექცია „ქართული ლიტერატურის „დასავლურ-აღმოსავლური დივანი“
2018-12-04 19:00 - 21:00
4 დეკემბერს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი წაიკითხავს საჯარო ლექციას „ქართული ლიტერატურის „დასავლურ-აღმოსავლური დივანი“.
მომხსენებელი ისაუბრებს შემდეგ თემებზე: ქართული დამწერლობის არტეფაქტები და ქრისტიანობის მიღება; ხალხური პოეზიის წარმართული ასპექტები; ქრისტიანული ნეოპლატონიზმისა და აღმოსავლური პოეტური სტრუქტურების შეხვედრა „ვეფხისტყაოსანში“; თანამედროვე ევროპული ლიტერატურის გავლენები–
დრო: 4 დეკემბერი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ილიაუნის ლიტერატურულ კლუბში: კრებულის „ძილისპირული ამბები მეამბოხე გოგონებისთვის“ პრეზენტაცია
2018-12-03 19:30
3 დეკემბერს, 19:30 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი გიწვევთ წიგნის „ძილისპირული ამბები მეამბოხე გოგონებისთვის“ პრეზენტაციაზე.
ძილისპირული ამბები მეამბოხე გოგონებისთვის ზღაპრებად მოთხრობილი ბიოგრაფიების კრებულია, რომელიც 100 განსაკუთრებული ქალის ისტორიას აერთიანებს. წიგნი გაფორმებულია 60 სხვადასხვა ქალი მხატვრის მიერ. შთამბეჭდავი ილუსტრაციები და პატარა მკითხველებისთვის გასაგები ენით მოთხრობილი საინტერესო ამბები ნებისმიერ ბავშვსა თუ მშობელს მოხიბლავს.
წიგნს მთარგმნელი სალომე ბენიძე წარადგენს, ხოლო მოდერატორი ნესტან კვინიკაძე იქნება.
დრო: 3 დეკემბერი, 19:30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ჰომო-საპიენს საპიენსები საქართველოს ტერიტორიაზე გაცილებით ადრე გამოჩნდნენ – ახალი აღმოჩენები ზემო იმერეთის ორთვალა კლდის მღვიმეში
2018-12-03 18:00
3 დეკემბერს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება ზემო იმერეთის ორთვალას კლდის მღვიმეში ილიაუნის არქეოლოგების ჯგუფის ახალი აღმოჩენების პრეზენტაცია.
ზემო იმერეთის ორთვალა კლდის ერთ-ერთი მღვიმური სადგომის თანამედროვე მეთოდებით კვლევისას ილიაუნის არქეოლოგთა ჯგუფმა პროფესორ ნიკოლოზ თუშაბრამიშვილის ხელმძღვანელობით აღმოაჩინა ჰომო-საპიენს საპიენსების ნაშთები ნეანდეტალელების ნაშთებთან ერთად. მეცნიერების აზრით, ეს ნიშნავს, რომ ჰომო-საპიენს საპიენსები საქართველოს ტერიტორიასა და, ზოგადად, რეგიონში გაცილებით ადრე გამოჩნდნენ, ვიდრე ეს ოდესმე ვინმეს უვარაუდია.
ამასთან დადგინდა, რომ ჰომო-საპიენს საპიენსები იყენებდნენ ისეთივე ქვის იარაღების დამზადების შუა პალეოლითურ, მუსტიერულ ტექნოლოგიას, როგორსაც ნეანდერტალელები.
ორთვალა კლდეში, 43 000 წლის წინანდელ ფენაში, მკვლევრების კიდევ ერთი მოულოდნელი აღმოჩენაა მაკაკას ნაშთი, რომელიც, მეცნიერთა აზრით, მიუთითებს იმ ფაქტზე, რომ საქართველოს პალეოეკოლოგია თავიდან არის შესასწავლი.
დრო: 3 დეკემბერი, 18:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია.

ილიაუნის ჩემპიონატი მკლავჭიდში
2018-12-03 13:33
16 დეკემბერს ილიას სახელმწიფო უნივერსიტეტის სტუდენტურ საქმეთა დეპარტამენტის ორგანიზებით გაიმართება შიდა საუნივერსიტეტო ჩემპიონატი მკლავჭიდში შემდეგ წონით კატეგორიებში: 60, 70, 80, 80+ კგ. მარჯვენა და მარცხენა ხელით ცალ-ცალკე. წონაში დაშვება– 3 კგ.
მონაწილეთააწონადაკენჭისყრაგაიმართებაღონისძიებისჩატარებისადგილზეშეჯიბრებისდაწყებამდე 1 საათითადრე.
ტურნირში მონაწილეობის უფლება აქვთ ილიაუნის სტუდენტებს.
გამარჯვებულებს გადაეცემათ შესაბამისი მედლები და სიგელები.
დაინტერესების შემთხვევაში, გთხოვთ, შეავსეთ სარეგისტრაციო ფორმა.
რეგისტრაციის ბოლო ვადაა 2018წლის 14 დეკემბერი.

ილიას სახელმწიფო უნივერსიტეტის ადამიანის უფლებებისა და საკონსტიტუციო სამართლის კლინიკის გახსნა
2018-12-03 13:12
ილიას სახელმწიფო უნივერსიტეტის ადამიანის უფლებებისა და საკონსტიტუციო სამართლის კლინიკა ილიას სახელმწიფო უნივერსიტეტისა და აღმოსავლეთ-დასავლეთის მართვის ინსტიტუტის კანონის უზენაესობის მხარდაჭერა საქართველოში (USAID/PROLoG) პროგრამის თანამშრომლობის ფარგლებში შეიქმნა.
კლინიკა 2018-2019 სასწავლო წლიდან ფუნქციონირებს და მისი მთავარი მისია სამართლებრივი ცოდნის შექმნა, გადაცემა, გამოყენება, სტუდენტებისთვის საკონსტიტუციო სამართლისა და ადამიანის უფლებების სფეროში სწავლების თეორიული, პრაქტიკული და საადვოკატო უნარ-ჩვევების გამომუშავება, იურიდიული აზროვნების განვითარება და ღირებულებების ჩამოყალიბებაა.
კლინიკა ორი მიმართულებით მუშაობს, ესენია: ადამიანის უფლებები და საკონსტიტუციო სამართალი. მისი მიზანია, გააღრმაოს სტუდენტებში ადამიანის უფლებების, როგორც უზენაესი ღირებულებების, პატივისცემა და ხელი შეუწყოს საკოსტიტუციო სამართლისა და ადამიანის უფლებების სფეროში სამართალწარმოების განვითარებას.
კლინიკა ფოკუსირებულია საკონსტიტუციო სამართლისა და ადამიანის უფლებების სფეროში სტრატეგიულად მნიშვნელოვანი და სოციალურად დაუცველი, დისკრიმინაციის ან/და ძალადობის მსხვერპლი მოქალაქეების საქმეების სამართალწარმოებაზე.
კლინიკის საქმიანობის ფარგლებში ილიას სახელმწიფო უნივერსიტეტის სამართლის სკოლის მაგისტრანტები და მომავალში საბაკალავრო საფეხურის დამამთავრებელი კურსის სტუდენტები, რომლებსაც გავლილი აქვთ სავალდებულო ორიენტაცია, აკადემიური კურსის პარალელურად, კვალიფიციური იურისტების მეთვალყურეობით გასცემენ უფასო იურიდიულ კონსულტაციას, ამზადებენ იურიდიულ დოკუმენტებს სოციალურად დაუცველი მოქალაქეებისთვის, აწარმოებენ საქმეებს, როგორც ადმინისტრაციულ ორგანოებში, ასევე საკონსტიტუციო და საერთო სასამართლოებში.
11 დეკემბერს კლინიკა ოფიციალურად გაიხსნება და დაინტერესებულ პირებს მიაწვდის ინფორმაციას სამომავლო საქმიანობის, მუშაობის პრინციპების, გეგმებისა და მიმდინარე საქმეების შესახებ.
ღონისძიებას დაესწრებიან ილიას სახელმწიფო უნივერსიტეტის რექტორი გიგა ზედანია, სამართლის სკოლის დეკანი ირაკლი ფორჩხიძე, ამერიკის შეერთებული შტატების საერთაშორისო განვითარების სააგენტოსა და აღმოსავლეთ-დასავლეთის მართვის ინსტიტუტის „კანონის უზენაესობის მხარდაჭერა საქართველოში“ პროგრამის წარმომადგენლები.
დრო: 11 დეკემბერი, 17:00-18:00 საათი
ადგილმდებარეობა: ადამიანის უფლებებისა და საკონსტიტუციო სამართლისა კლინიკა (A410), ი. ჭავჭავაძის გამზირი N32.
ადამიანის უფლებების სამართლის საუნივერსიტეტო კვირეული ყოველწლიურად დეკემბერში იმართება. მისი მიზანი სტუდენტებსა და ახალგაზრდებში ადამიანის უფლებებების პრობლემური საკითხების შესახებ ცოდნის გავრცელება და უნივერსიტეტების თანამშრომლობის გზით ადამიანის უფლებების სამართლის შესახებ იდეათა და მოსაზრებათა აქტიური ურთიერთგაცვლაა.
დამატებითი ინფორმაციისთვის იხილეთ კვირეულის სრული განრიგი.

გიორგი ქადაგიძის საჯარო ლექცია: „კარიერის დაგეგმვა“
2018-11-30 20:00
30 ნოემბერს, 20:00 საათზე, ილიას სახელმწიფო უნივერსიტეტის E405 აუდიტორიაში ილიაუნის ბიზნესის სკოლის 126 და მეტი კრედიტის მქონე სტუდენტებს ვიწვევთ სკოლის დეკანის, პროფესორ გიორგი ქადაგიძის საჯარო ლექციაზე: „კარიერის დაგეგმვა“.
შეხვედრაზე დასწრების მსურველებმა 29 ნოემბრის 12:00 საათამდე უნდა გაიარონ ელექტრონული რეგისტრაცია.
*პროგრამის „სახელმწიფო სტიპენდიები სტუდენტებს“ ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
შეგახსენებთ, რომ სასტიპენდიო კონკურსში მონაწილეებმა ელექტრონული რეგისტრაციის გარდა უნდა გაიარონ რეგისტრაცია შეხვედრის დაწყებისას და დასრულებისას, რისთვისაც საჭიროა იქონიონ პირადობის დამადასტურებელი მოწმობა.
სტიპენდიის კონკურსში მონაწილეთათვის რეგისტრაციის დაწყების დრო: 19:45 საათი
დრო: 30 ნოემბერი, 20:00 საათი
ადგილმდებარეობა: E405 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი

LECTURA DANTIS /დანტეს წაკითხვა – ოცდამეექვსე ქება
2018-11-30 19:00
30 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება შეხვედრა, სადაც წავიკითხავთ და გავაანალიზებთ ოცდამეექვსე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 30 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ანსამბლ „რელიქვიას" კონცერტი
2018-11-30 18:00
30 ნოემბერს, 18.00-ზე, ილიას სახელმწიფო უნივერსიტეტის B201 აუდიტორიაში ილიაუნის მუსიკის ცენტრის ინიციატივით გაიმართება ანსამბლ „რელიქვიას” კონცერტი. ანსამბლი 4 უსინათლო და 1 დაქვეითებული მხედველობის მქონე მუსიკოსისგან შედგება და ქართული ქალაქური სიმღერის პოპულარიზაციას ისახავს მიზნად.
მიუხედავად არსებობის შედარებით მოკლე პერიოდისა, „რელიქვია” უაღრესად აქტიური და მრავალფეროვანი შემოქმედებითი ცხოვრებით გამოირჩევა. უკანასკნელ წლებში ჩატარებულ ღონისძიებებს შორისაა მონაწილეობა სოლო კონცერტებში, ქალაქ თესალონიკში (საბერძნეთი) ანსამბლ „მამულის“ მიერ ქართველი ემიგრანტებისთვის გამართულ კონცერტში, ფესტივალ „არტგენში”, მესამე სამყაროს სიმღერის საერთაშორისო ფესტივალში “Sound of the Heart”, შეზღუდული შესაძლებლობების პირთა უფლებების დაცვის საერთაშორისო დღეისადმი მიძღვნილ პროექტში „ხელები”, საქველმოქმედო კონცერტში „თბილისური გაზაფხული“ და სხვ.
დრო: 30 ნოემბერი, 18.00 საათი
ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

კონფერენცია „ინვესტიციის დაცვის მექანიზმები საბაზრო ეკონომიკაზე დაფუძნებული საკორპორაციო სამართლის მიხედვით"
2018-11-30 11:00
30 ნოემბერს, 11:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება სამეცნიერო კონფერენცია პროექტის – „ინვესტიციის დაცვის მექანიზმები საბაზრო ეკონომიკაზე დაფუძნებული საკორპორაციო სამართლის მიხედვით” შესახებ.
პროექტი ხორციელდება ილიას სახელმწიფო უნივერსიტეტის მიერ, შოთა რუსთაველის ეროვნული სამეცნიერო ფონდის“ ფინანსური მხარდაჭერით.
ღონისძიებაზე განხილული იქნება პროექტის განხორციელებისას გამოვლენილი მიგნებები და მიღწეული შედეგები.
კონფერენციას გაუძღვება დავით მაისურაძე, ილიაუნის სამართლის სკოლის ასოცირებული პროფესორი.
* “სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
დრო: 30 ნოემბერი, 11:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი

ისტორიკოსისა და ინდოლოგის, ტილმან კულკეს საჯარო ლექცია
2018-11-29 19:00
29 ნოემბერს, ხუთშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გერმანული ენის საზოგადოების (Gesellschaft für deutsche Sprache) ადგილობრივი განყოფილება გიწვევთ ისტორიკოსისა და ინდოლოგის, ტილმან კულკეს საჯარო მოხსენებაზე „სახალისო მეცნიერება, ანუ მოგოლთა ხანის (1526-1857) ისტორიოგრაფიული ტექსტების ანალიზისთვის გერმანულენოვანი ეგზეგეტიკისა და ლიტერატურათმცოდნეობის სარგებლობის შესახებ” (Die fröhliche Wissenschaft. Oder: Vom Nutzen der deutschsprachigen Exegese und Literaturwissenschaft für die Analyse historiographischer Texte während der Mogulzeit (1526-1857)).
ტილმან კულკე ილიას სახელმწიფო უნივერსიტეტის ასისტენტ-პროფესორია. იგი მუშაობს გლობალური ისტორიის საკითხებზე.
სამუშაო ენა: გერმანული
დრო: 29 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საჯარო ლექცია და დისკუსია თემაზე „ნადია მურადი – ბრძოლა სექსუალური ძალადობის წინააღმდეგ“
2018-11-29 17:00
29 ნოემბერს, 17:00 საათზე, ილიას სახელმწიფო უნივერსიტეტის A101 აუდიტორიაში გაიმართება საჯარო ლექცია/დისკუსია თემაზე „ნადია მურადი – ბრძოლა სექსუალური ძალადობის წინააღმდეგ“
მომხსენებლები:
აგიტ მირზოევი – ადამიანის უფლებადამცველი, არასამთავრობო ორგანიზაცია ჩართულობისა და განვითარების ცენტრის ხელმძღვანელი
თამარ კაპანაძე – ილიაუნის სამართლის სკოლისა და ადამიანის უფლებათა მიმართულების მკვლევარი, არასამთავრობო ორგანიზაცია Truth Hounds-ის პროექტების ოფიცერი.
ნადია მურადის ისტორია თანაბრადაა შემზარავი და შთამაგონებელი. 25 წლის იეზიდი გოგონა, რომელიც რამდენიმე წლის წინ უდიდესი ტერორისტული ორგანიზაციის ISIS-ის სექსუალური ექსპლუატაციის მსხვერპლი, ე.წ. სექსუალური მონა, იყო, ახლა 2018 წლის ნობელის მშვიდობის პრემიის ლაურეატია და სექსუალური ძალადობის ომის იარაღად გამოყენების წინააღმდეგ იბრძვის.
საერთაშორისო სისხლის სამართლის მიხედვით გაუპატიურება და სექსუალური დამონება შეიარაღებული კონფლიქტის ერთ-ერთი იარაღია და მის წინააღმდეგ ბრძოლა თანამედროვე მსოფლიოსთვის მწვავე გამოწვევაა.
ერთ დღეში დანგრეულმა ცხოვრებამ, ოჯახის შვიდი წევრის მკვლელობამ და ტერორისტების ბანაკში გატარებულმა უმძიმესმა დღეებმა ნადია ვერ გატეხა და ვერ დაუკარგა ყველაზე მთავარი – ხმა, რომელიც დღეს გამორჩეულად ისმის ქალთა უფლებათა დაცვის სფეროში.
ობოლი, გაუპატიურების მსხვერპლი, მონა, დევნილი – მან არ მისცა ამ იარლიყებს საკუთარი ცხოვრების განსაზღვრის უფლება და გარდაიქმნა იეზიდ ლიდერად, ქალთა უფლებების დამცველად, ნობელის პრემიის ლაურიატად, გაეროს კეთილი ნების ელჩად და გოგოდ, რომელიც გადარჩა. ნადია საკუთარი მაგალითით ამტკიცებს, რომ ძალადობის წინააღმდეგ ბრძოლა და არსებული რეალობის შეცვლა ყველას შეუძლია.
#16დღიანიკამპანიის ფარგლებში ვისაუბრებთ ნადია მურადის რთულ და წინააღმდეგობებით სავსე გზაზე და იმ გამოწვევებზე, რომლებთან გამკლავებაც იეზიდებს მთელს მსოფლიოში უწევთ.

დრო: 29 ნოემბერი, 17:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ილიაუნის მიერ სოფელ ქრისტესში დაგეგმილი არქეოლოგიური გასვლების პრეზენტაცია
2018-11-29 17:00
29 ნოემბერს, 17:00 საათზე, ილიას სახელმწიფო უნივერსიტეტის E 207 აუდიტორიაში გაიმართება პრეზენტაცია, რომელიც ეძღვნება ილიას სახელმწიფო უნივერსიტეტის მიერ დაგეგმილ საველე არქეოლოგიურ გასვლებს (2 გასვლა) მაგისტრანტებთან ერთად ზემო რაჭაში, ონის მუნიციპალიტეტის სოფ. ქრისტესში. ეს პუნქტი მრავალ არქეოლოგიურ და ლანდშაფტურ მონაცემს აერთიანებს საიმისოდ, რომ განხორციელდეს ანტიკური ხანის მთიანი კოლხეთის ერთ-ერთი ქალაქის ლოკალიზაცია, იმ ქალაქისა, რომელიც რომაელ გეოგრაფოსს, კლავდიოს პტოლეომაიოსს კოორდინატებით აქვს განსაზღვრული სხვა ურბანულ წარმონაქმნებს შორის.
მომხსენებელი, ილიას სახელმწიფო უნივერსიტეტის პროფესორი, პალეოურბანული კვლევების ლაბორატორიის ხელმძღვანელი გურამ ყიფიანი ისაუბრებს ამ პუნქტის მიმართ როგორც თეორიული, ასევე პრაქტიკული კვლევების მიზანშეწონილობის გაცნობიერებაზე.
დრო: 29 ნოემბერი, 17:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

პანელური დისკუსია თემაზე „გენდერული ძალადობა და სექსუალური შევიწროება“
2018-11-27 17:00
27 ნოემბერს, 17:00 საათზე, ილიას სახელმწიფო უნივერსიტეტის A101 აუდიტორიაში გაიმართება პანელური დისკუსია თემაზე „გენდერული ძალადობა და სექსუალური შევიწროება“.
მომხსენებელები:
სოფო ჯაფარიძე – პრემიერ-მინისტრის თანაშემწე ადამიანის უფლებათა და გენდერული თანასწორობის დაცვის საკითხებში, გენდერული თანასწორობისა და ქალთა მიმართ ძალადობის წინააღმდეგ ბრძოლის უწყებათაშორისი კომისიის თავმჯდომარე
თამარ ჩუგოშვილი – პარლამენტის თავმჯდომარის პირველი მოადგილე და პარლამენტის გენდერული თანასწორობის საბჭოს თავმჯდომარე
ლონდა თოლორაია – შინაგან საქმეთა სამინისტროს ადამიანის უფლებათა დაცვის დეპარტამენტის დირექტორი
პატრიცია როსა გარსია – EU supportig the Inter-Agency Commission on Gender Equality პროგრამის ხელმძღვანელი
მოდერატორი: დეა გოშხეთელიანი – ილიას სახელმწიფო უნივერსიტეტის სამართლის სკოლის სტუდენტი
გენდერული ნიშნით ძალადობა და სექსუალური შევიწროება საქართველოსთვის დიდი გამოწვევაა. პანელური დისკუსიის ფარგლებში მომხსენებლები ისაუბრებენ, რა მდგომარეობაა საქართველოში სექსუალური შევიწროებისა და გენდერული ნიშნით ძალადობის კუთხით და სახელმწიფოს პოლიტიკაშიამ პრობლემებთან საბრძოლველად. პანელური დისკუსია ასევე შეეხება ევროკავშირის გამოცდილებას ამ სფეროში.

სამუშაო ენები: ქართული და ინგლისური (უზრუნველყოფილი იქნება სინქრონული თარგმანი)
დრო: 27 ნოემბერი, 17:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

პანელური დისკუსია თემაზე: „გენდერული ძალადობა და სექსუალური შევიწროება“
2018-11-27 17:00
27 ნოემბერს, 17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება პანელური დისკუსია თემაზე: „გენდერული ძალადობა და სექსუალური შევიწროება“.
მომხსენებელები:
სოფო ჯაფარიძე – პრემიერ-მინისტრის თანაშემწე ადამიანის უფლებათა და გენდერული თანასწორობის დაცვის საკითხებში, გენდერული თანასწორობისა და ქალთა მიმართ ძალადობის წინააღმდეგ ბრძოლის უწყებათაშორისი კომისიის თავმჯდომარე
თამარ ჩუგოშვილი – პარლამენტის თავმჯდომარის პირველი მოადგილე და პარლამენტის გენდერული თანასწორობის საბჭოს თავმჯდომარე

ლონდა თოლორაია – შინაგან საქმეთა სამინისტროს ადამიანის უფლებათა დაცვის დეპარტამენტის დირექტორი
პატრიცია როსა გარსია – EU supportig the Inter-Agency Commission on Gender Equality პროგრამის ხელმძღვანელი
მოდერატორი: დეა გოშხეთელიანი – ილიას სახელმწიფო უნივერსიტეტის სამართლის სკოლის სტუდენტი
გენდერული ნიშნით ძალადობა და სექსუალური შევიწროება საქართველოსთვის დიდი გამოწვევაა. პანელური დისკუსიის ფარგლებში მომხსენებლები ისაუბრებენ, რა მდგომარეობაა საქართველოში სექსუალური შევიწროებისა და გენდერული ნიშნით ძალადობის კუთხით და სახელმწიფოს პოლიტიკაშიამ პრობლემებთან საბრძოლველად. პანელური დისკუსია ასევე შეეხება ევროკავშირის გამოცდილებას ამ სფეროში.

სამუშაო ენები: ქართული და ინგლისური (უზრუნველყოფილი იქნება სინქრონული თარგმანი)
დრო: 27 ნოემბერი, 17:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.
2018 წელი

კვლევითი ანგარიშების პრეზენტაცია
2018-11-27 13:00
27 ნოემბერს, 13:00 საათზე ილიას სახელმწიფო უნივერსიტეტის წიგნის სახლში „ლიგამუსი” გაიმართება ილიაუნის ბიზნესის კვლევების ცენტრის, PMC კვლევითი ცენტრის და ქუთაისის უნივერსიტეტის ერთობლივი ღონისძიება, რომელზეც წარმოდგენილი იქნება კვლევითი ანგარიშების პრეზენტაცია შემდეგ პროექტებზე:

„ქალაქ თბილისის ჰოსპიტალური სექტორის და მისი ღირებულებათა ჯაჭვის კონკურენტუნარიანობის ანალიზი – Smart Specialisations-ის მეთოდოლოგიის კომპონენტების გამოყენებით“
მომხსენებელი: გიორგი ხიშტოვანი, ბიზნესის სკოლის ასოცირებული პროფესორი, PMC RC დირექტორი;
„ქალაქ ქუთაისისა და მისი მიმდებარე ტერიტორიების კონკურენტუნარიანობის შეფასება“.
მომხსენებელი: პაატა კლდიაშვილი, ქუთაისის უნივერსიტეტის ასოცირებული პროფესორი.

კვლევები მომზადებულია ევროკავშირის მიერ დაფინანსებული პროექტის: ,,რეგიონების მხარდაჭერა მდგრადი განვითარებისთვის“ (ARSD) ფარგლებში. კვლევის შედეგებთან ერთად ღონისძიებაზე განიხილავენ ცენტრალური და ადგილობრივი ხელისუფლებისთვის შემუშავებულ რეკომენდაციებს.
გთხოვთ, დაგვიდასტუროთ მონაწილეობა 24 ნოემბრის ჩათვლით ელექტრონულ ფოსტაზე nino.pataraia@iliauni.edu.ge
სამუშაო ენა: ქართული
დრო: 27 ნოემბერი, 13:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი

საჯარო ლექცია: გოეთე და ნიცშე
2018-11-26 19:00
26 ნოემბერს, 19:00 საათზე ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი გიწვევთ თბილისის სახელმწიფო უნივერსიტეტის ასოცირებული პროფესორის, გერმანისტის კოკა ბრეგაძის ლექციაზე: „გოეთე და ნიცშე”
მოხსენებაში საუბარი იქნება „ზარატუსტრას“ არაერთ ინტერტექსტუალურ მიმართებაზე გოეთეს „ფაუსტისადმი“ და იმ პოლემიკაზე, რომელსაც ნიცშე უმართავს გოეთეს და მის „ფაუსტს“.
ნიცშეს ფილოსოფიურ შემოქმედებაში, კერძოდ, მის „ასე იტყოდა ზარატუსტრაში“, მრავალი ინტერტექსტუალური შრეა. მაგრამ ნიცშეს ტექსტში უმთავრეს ინტერტექსტუალურ შრეს ქმნის გოეთეს „ფაუსტისადმი“ მიმართება. ამ თვალსაზრისით ისიც საკმარისია, რომ, დიდი ალბათობით, ნიცშემ თავის „ზეკაცის“ (“Übermensch”) კონცეპტისათვის ინსპირაცია სწორედ „ფაუსტიდან“ მიიღო და თავად ტერმინ „ზეკაცს“ სწორედ გოეთეს „ფაუსტს“ დაესესხა – „ზეკაცის“ ტერმინი ნიცშეს ორიგინალური მიგნება კი არ იყო, არამედ მან ეს სიტყვა პირდაპირ გოეთეს ტექსტიდან აიღო, თუმცა მას სხვა შინაარსი შესძინა.
დრო: 26 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ტრენინგი „ეფექტური კომუნიკაციის ძალა“
2018-11-26 10:00
26 ნოემბერს, 10:00-დან 13:00 საათამდე, ილიას სახელმწიფო უნივერსიტეტის A101 აუდიტორიაში სამართლის სკოლის ინიციატივით გაიმართება ტრენინგი „ეფექტური კომუნიკაციის ძალა“ სამართლის სკოლის საბაკალავრო საფეხურის სტუდენტების ახალი ნაკადისთვის.
ტრენინგი მოიცავს შემდეგ თემებს:

ეფექტური პრეზენტაციის ჩატარება;
შედეგზე ორიენტირებული შეხვედრის წარმართვა;
წაკითხვადი ტექსტის წერა.

ტრენინგს ჩაატარებს ანდრო გიგაური, არასამთავრობო ორგანიზაცია „არაძალადობრივი კომუნიკაციის ინსტიტუტის“ დამფუძნებელი და ჯორჯ მეისონის უნივერსიტეტის საჯარო პოლიტიკის სკოლის მაგისტრი.
ტრენინგში მონაწილეობას მიიღებს პირველი 40 სტუდენტი, რომლებიც გაივლიან რეგისტრაციას შემდეგ ბმულზე.
* „სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ ტრენინგის გავლა შეფასდება 1%-ით.
დრო: 26 ნოემბერი, 10:00-13:00 საათი
ადგილმდებარეობა: აუდიტორია A 101 (ჭავჭავაძის გამზ. N32), ილიას სახელმწიფო უნივერსიტეტი

ინტენსიური კურსი „ომიკების მონაცემთა ინტეგრაცია“
2018-11-26 09:00
„მულტი-ომიკების“ მონაცემთა ანალიზის ორდღიანი ინტენსიური კურსის „ომიკების მონაცემთა ინტეგრაცია“ – თბილისი,2018 ფარგლებში უცხოელი ინსტრუქტორები წარმოგვიდგენენ მაღალი წარმადობის ბიოლოგიურ მონაცემთა ანალიზის, ვიზუალიზაციისა და ინტეგრაციის პრაქტიკულ მაგალითებს სტატისტიკური პროგრამირების R ენის გამოყენებით. კურსი ფოკუსირებული იქნება ტრანსკრიპტომიკის (RNA-seq), მეთილაციის (Methy-seq) და ქრომატინის შეღწევადობის (ATAC-seq) მონაცემებზე.
კურსი ითვალისწინებს რამდენიმე პრაქტიკულ სემინარს, რომელთა ფარგლებში მონაწილეები გაეცნობიან მონაცემთა ანალიზთან დაკავშირებულ რეალურ სირთულეებს. პროგრამის ბოლოს მონაწილეები შეძლებენ ცალკეული „ომიკების“ მონაცემთა საბაზისო ანალიზს და ეცოდინებათ კონკრეტული ტიპის „ომიკების“ ინტეგრაციული ანალიზის ძირითადი სტრატეგიები.
„ომიკების“ ტექნოლოგიები საშუალებას გვაძლევს, ვიკვლიოთ უჯრედული მექანიზმები, რომლებიც საფუძვლად უდევს ბიოლოგიურ პროცესებს. „ომიკების“ მონაცემების დამუშავებამ მნიშვნელოვანი გარდატეხა შეიტანა ბიოლოგიასა და ბიომედიცინაში, კერძოდ, ხელი შეუწყო ახალი დარგების, მათ შორის ზუსტი მედიცინის, განვითარებას.
ინსტრუქტორები
• დავიდ გომეზ კაბრერო, ტრანსლაციური ბიოინფორმატიკის დეპარტამენტის ხელმძღვანელი, ნავარაბიომედი, პამპლონა, ესპანეთი
• ნურია პლანელ პიკოლა, ბიოინფორმატიკოსი, ტრანსლაციური ბიოინფორმატიკის დეპარტამენტი, ნავარაბიომედი, პამპლონა, ესპანეთი
• ვინჩენცო ლაგანი, ასოცირებული პროფესორი ბიოინფორმატიკის მიმართულებით, ილიას სახელმწიფო უნივერსიტეტი, საქართველო
მოთხოვნები
რეკომენდებულია შემდეგი წინაპირობების დაცვა:
• ძირითადი უჯრედული პროცესების ცოდნა: რნმ-ის ტრანსკრიფცია და ეპიგენეტიკური მექანიზმები. მოსამზადებელი მასალები ხელმისაწვდომი იქნება არაბიოლოგიური განათლების მქონე მონაწილეებისათვის.
• პროგრამირების (სასურველია R პროგრამის) საფუძვლების ცოდნა. პროგრამირების უნარ-ჩვევების არმქონე მონაწილეები შეძლებენ კურსის ძირითადი კონცეპტების გაგებას. პრაქტიკულ სემინარებზე მონაწილეობისათვის სასურველია R სტატისტიკური პროგრამირების ენის საფუძვლების გაცნობა, რაც შესაძლებელია DataCamp–ის უფასო ოთხსაათიან სემინარზე.
მონაწილეებს თან უნდა ჰქონდეთ ლეპტოპები.
„ომიკების“ მონაცემთა ინტეგრაცია – თბილისი, 2018: ღონისძიება-ანალოგი
„ომიკების“ მონაცემთა ინტეგრაცია – თბილისი, 2018 წარმოადგენს შემდეგი თაობის თანმიმდევრულობისა (NGS) და მონაცემთა ინტეგრაციის თემაზე STATegra პროექტის ფარგლებში ორგანიზებული კურსის ანალოგს, რომელიც ჩატარდება მიმდინარე წლის 24–28 სექტემბერს ნავარაბიომედში.
Espurna2K–ის ანალოგი ღონისძიებები ითვალისწინებს მაღალი დონის საგანმანათლებლო ინიციატივების გავრცელებას ისეთ ცენტრებში, სადაც მსგავსი ინიციატივები არ ხორციელდება. ამ ღონისძიებების მიზანია სპეციფიკური საკითხების შესახებ ცოდნის გავრცელება, ეფექტური პროცესების სტიმულირება და მდგრადი და დამოუკიდებლად განვითარებადი სამეცნიერო ჯგუფების ჩამოყალიბების ხელშეწყობა.
დრო: 26–27 ნოემბერი, 2018 წელი
ადგილმდებარეობა: E207 აუდიტორია ( ქ. ჩოლოყაშვილის გამზ. N3/5), ილიას სახელმწიფო უნივერსიტეტი
კურსი უფასოა.
რეგისტრაცია: კანდიდატები უნდა დარეგისტრირდნენ ელექტრონული ფორმის საშუალებით არა უგვიანეს 2018 წლის 18 ნოემბრისა. მონაწილეების შერჩევისას უპირატესობა მიენიჭებათ იმ კანდიდატებს, რომელთა პროფილი უფრო მეტად შეესაბამება კურსის მოთხოვნებს.
კონტაქტი: contact@espurna2k.org

საჯარო ლექცია „ვირჩევთ თუ არა პროფესიას, თუ ის გვირჩევს ჩვენ?"
2018-11-22 20:00
22 ნოემბერს, 20:00 საათზე, ილიას სახელმწიფო უნივერსიტეტის E207 აუდიტორიაში ილიაუნის ბიზნეს სკოლის სტუდენტებისთვის, რომლებსაც 126-ზე მეტი კრედიტი აქვთ, ჩატარდება „ვიონი საქართველოს“ – VEON Georgia-ს (ბილაინი) საზოგადოებასთან ურთიერთობის ხელმძღვანელის, ილიას სახელმწიფო უნივერსიტეტის ბიზნესის სკოლის მრჩეველთა საბჭოს წევრის, სოფიო ბალავაძის საჯარო ლექცია.
თემა: ვირჩევთ თუ არა პროფესიას, თუ ის გვირჩევს ჩვენ?
შეხვედრაზე დასწრების მსურველმა სტუდენტებმა 22 ნოემბრის 12:00 საათამდე უნდა გაიარონ ელექტრონული რეგისტრაცია.
*პროგრამის „სახელმწიფო სტიპენდიები სტუდენტებს“ ფარგლებში არსებულ კონკურსში, ამ საჯარო ლექციაში მონაწილეობა შეფასდება 1%-ით.
შეგახსენებთ, რომ სასტიპენდიო კონკურსში მონაწილეებმა ელექტრონული რეგისტრაციის გარდა უნდა გაიარონ რეგისტრაცია შეხვედრის დაწყებისას და დასრულებისას, რისთვისაც აუცილებელია თან იქონიონ პირადობის დამადასტურებელი მოწმობა.
სტიპენდიის კონკურსში მონაწილეთათვის რეგისტრაციის დაწყების დრო: 19:45 საათი
დრო: 22 ნოემბერი, 20:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი

სადისკუსიო შეხვედრა: აგვისტოს ომი 10 წლის შემდეგ
2018-11-22 19:00
22 ნოემბერს, 19:00 საათზე საკონფერენციო დარბაზში A101 არასამთავრობო ორგანიზაცია „ASCN ალუმნი ქსელი“ იწვევს სოციალურ/ჰუმანიტარულ მეცნიერებათა და პოლიტიკის მკვლევრებს სადისკუსიო შეხვედრაზე „აგვისტოს ომი ათი წლის შემდეგ“.
შეხვედრაზე განვიხილავთ რუსული აგრესიის ბუნებას „ჰიბრიდული ომის“ ცნების ქვეშ, საქართველოს თავდაცვის სტრატეგიის ეფექტურობის საკითხს და აგვისტოს ომის გარშემო არსებულ სოციალურ დისკურსს.
დისკუსიის თემები:

ომის მეხსიერების მოდელები საქართველოში და სტალინის მიერ რედაქტირებული ისტორიის სახელმძღვანელო. აგვისტოს ომის მითოლოგიზაცია ქართულ და რუსულ კინემატოგრაფიაში
კონსტანტინე ლადარია, ილიას სახელმწიფო უნივერსიტეტის მეცნიერებათა და ხელოვნების ფაკულტეტი
ჰიბრიდულ ომში ბრძოლის გამოცდილება. ფარული ბრძოლის ფრონტის ხაზი საქართველოში. როგორი იყო ჰიბრიდული ბრძოლის მიმდინარეობა საქართველოში 2008 წლამდე და მის შემდგომ
სოსო მეზვრიშვილი, ახალგაზრდა მკვლევართა და ანალიტიკოსთა გაერთიანება
საქართველოს თავდაცვის სტრატეგია ომამდე და ომის შემდგომ. სტრატეგიის ნაკლები და მათი დაძლევის შესაძლებლობები
კონსტანტინე ოთხოზორია, ალექსანდრე ქართველის საერთაშორისო გაერთიანება;

მოდერატორი: ანა კირვალიძე, ილიას სახელმწიფო უნივერსიტეტის მეცნიერებათა და ხელოვნების ფაკულტეტის პროფესორი
დრო: 22 ნოემბერი, 19:00 საათი
ადგილმდებარეობა: აუდიტორია A 101 (ჭავჭავაძის გამზ. N32), ილიას სახელმწიფო უნივერსიტეტი

საჯარო ლექცია ენერგეტიკის გეოპოლიტიკურ საკითხებზე
2018-11-22 19:00
22 ნოემბერს, 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ რუმინეთის საგანგებო და სრულუფლებიანი ელჩი საქართველოში აღმრადუ ჰორუმბა წაიკითხავს ლექციას თემაზე „სამხრეთის გაზის დერეფანი და მოვლენები კასპიის და შავი ზღვის აუზებში – წარსული, აწმყო და მომავალი“.
მომხსნებელი განიხილავს რეგიონის ენერგეტიკული უსაფრთხოების გეოპოლიტიკურ და ეკონომიკურ საკითხებს, სატრანზიტო სტრატეგიულ პროექტებს და მათ გარშემო მიმდინარე პოლიტიკურ ურთიერთობებს. ლექციის დასასრულს გაიმართება კითხვა-პასუხის სესია და დისკუსია.
სამუშაო ენა: ინგლისური
დრო: 22 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საჯარო ლექცია „ჯანმრთელი გარემოს დაცვის კონსტიტუციური გარანტიები“
2018-11-21 17:00
21 ნოემბერს, 17:00 საათზე, ილიას სახელმწიფო უნივერსიტეტის სამართლის სკოლის კონსტიტუციური კვლევების ცენტრის ორგანიზებით A 101 აუდიტორიაში გაიმართება საჯარო ლექცია თემაზე „ჯანმრთელი გარემოს დაცვის კონსტიტუციური გარანტიები“.
მომხსენებლები:
გიორგი მუმლაძე – კონსტიტუციური კვლევების ცენტრის მკვლევარი;
კახა კერვალიშვილი – იურისტი;
გიორგი ფოფხაძე – იურისტი.
* “სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.

დრო: 21 ნოემბერი, 17:00 საათი
ადგილმდებარეობა: A 101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

რატი ამაღლობელის და ლაშა ბაქრაძის საჯარო ლექცია „საქართველოს დამოუკიდებლობის 100 წლისთავი - საქართველოსა და გერმანიას შორის სახელმწიფოებრივი და კულტურული კავშირების კონტექსტში“
2018-11-20 19:00
20 ნოემბერს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი და ფილოსოფიის დოქტორი, ილიას სახელმწიფო უნივერსიტეტის პროფესორი ლაშა ბაქრაძე წაიკითხავენ საჯარო ლექციას „საქართველოს დამოუკიდებლობის 100 წლისთავი – საქართველოსა და გერმანიას შორის სახელმწიფოებრივი და კულტურული კავშირების კონტექსტში“.
დრო: 20 ნოემბერი, სამშაბათი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ანა კორძაია-სამადაშვილის საჯარო ლექცია „მაქს ფრიში: გამოგონილი ამბავი, რომელიც საკუთარი ცხოვრება გვგონია“
2018-11-20 17:00
ბაკურ სულაკაურის გამომცემლობა სტუდენტურ პროექტ „ლიტოდისეის“ ფარგლებში საქართველოს რეგიონებში საჯარო ლექციების ციკლს იწყებს.
გერმანელი ავტორებისა და გერმანულენოვანი ლიტერატურის შესახებ ისაუბრებს ყველასათვის ნაცნობი და საყვარელი მწერალი, მთარგმნელ, ილიას სახელმწიფო უნივერსიტეტის პროფესორი ანა კორძაია-სამადაშვილი.
ლექციები საქართველოს 7 ქალაქში ჩატარდება, რომელთაგან ერთ-ერთი თბილისია.
პროექტის მხარდამჭერია გოეთეს ინსტიტუტი.
20 ნოემბერს, 17:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ ანა კორძაია-სამადაშვილი ისაუბრებს თემაზე: „მაქს ფრიში: გამოგონილი ამბავი, რომელიც საკუთარი ცხოვრება გვგონია“
დრო: 20 ნოემბერი, 17:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია.

დოკუმენტური ფილმის ''RBG'' კინოჩვენება და დისკუსია
2018-11-20 17:00
20 ნოემბერს, 17:00 საათზე, ილიას სახელმწიფო უნივერსიტეტის სულხან-საბა ორბელიანის სამკითხველო დარბაზის სამუშაო სივრცეში გაიმართება დოკუმენტური ფილმის ”RBG” კინოჩვენება და დისკუსია.
მომხსენებელი: ნინო ბაქაქური – უზენაესი სასამართლოს მოსამართლე
მოდერატორი: თამარ ბარამაშვილი – ილიას სახელმწიფო უნივერსიტეტის საჯარო სამართლისა და პოლიტიკის სამაგისტრო პროგრამის სტუდენტი
ფილმი მოგვითხრობს რუთ ბეიდარ გინზბურგზე, აშშ-ის უზენაესი სასამართლოს მოსამართლე ქალზე, მის რთულ და წინააღმდეგობებით სავსე გზაზე, გარდამტეხ გადაწყვეტილებებსა და ბრძოლაზე ქალთა უფლებებისთვის.

ფილმის ენა: ინგლისური
დრო: 20 ნოემბერი, 17:00 საათი
ადგილმდებარეობა: სულხან-საბა ორბელიანის სამკითხველო დარბაზის სამუშაო სივრცე (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.
2018 წელი
